text: Motionister: Pas nu på hinanden i trafikken
  23 september 2014 kl. 05.01
  Der er mange motionister på de danske veje og cykelstier. Syd- og Sønderjyllands Politi opfordrer nu både cyklister og løbere til at have et øje for hinanden, når de forsøger at få pulsen sat i vejret.
  Måske har du mere opmærksomhed rettet mod din pulsmåler, når du løber og cykler end øje for de andre, der færdes omkring dig - og så kan det gå som mandag aften i Sønderborg, hvor en motionsløber blev påkørt bagfra af en cyklist.
  - Heldigvis slap løberen med knubs, men hold lidt øje med hinanden derude på veje og stier, lyder rådet fra vagtchefen hos Syd- og Sønderjyllands Politi.
  Opmærksomhed i trafikken gælder også for cyklister. I Sønderborg overså en cyklist en motionsløber, der blev påkørt bagfra. #politidk
  
  